SpaceX

Space Exploration Technologies Corp. (dažnai vadinama SpaceX) – privati JAV astronautikos bendrovė, 2002 m. įkurta verslininko Elon Musk. Bendrovė įkurta siekiant sumažinti kosmoso kelionių kainas ir įgyvendinti Marso kolonizaciją.Elon Musk’s Plan: Get Humans to Mars, and Beyond

Bendrovė yra sukūrusi nešančiąją raketą „Falcon 9“ ir daugkartinio naudojimo kosminį transporto laivą „SpaceX Dragon“ (vėliau „SpaceX Dragon 2“), kurie naudojami krovinių gabenimui į Žemės orbitą. 2018 m. vasario 6 d. „SpaceX“ atliko pirmąjį sėkmingą galingiausios naudojamos raketos „Falcon Heavy“ paleidimą. Raketa bus naudojama krovinių iškėlimui į Žemės orbitą. Vėliau tikimasi, kad raketa padės nugabenti krovinius ir astronautus į Mėnulį bei Marsą.

 Pasiekimai 
Pagrindiniai „SpaceX“ kompanijos pasiekimai: pirmasis privatus skysto kuro raketos orbitos pasiekimas („Falcon 1“ 2008 m.), pirmoji privati kompanija, kurios raketa sėkmingai pakilo, pasiekė orbitą ir grįžo atgal į Žemę („Dragon“ 2010 m.), pirmoji privati kompanija, nusiuntusi krovinius į Tarptautinę kosminę stotį („Dragon“ 2012 m.), pirmasis orbitinės raketos vertikalus nusileidimas („Falcon 9“ 2015 m.), pirmasis daugkartinis orbitinės raketos panaudojimas („Falcon 9“ 2017 m.) ir pirmoji privati kompanija, sėkmingai paleidusi objektą į Saulės sistemą („Falcon Heavy“ 2018 m.).SpaceX Falcon 9 launches CRS-6 Dragon en route to ISS 

2016 m. „SpaceX“ sėkmingai nuleido raketą ant platformos vandenyne.SpaceX rocket successfully lands on ocean drone platform for first time

„SpaceX“ turi pasirašiusi kontraktą su NASA dėl astronautų ir krovinių gabenimo į Tarptautinę kosminę stotį su „Dragon“ raketa.SPACEX WINS NASA CONTRACT TO COMPLETE DEVELOPMENT OF SUCCESSOR TO THE SPACE SHUTTLE 

2016 m. rugsėjį kompanijos vadovas E. Musk pristatė kompanijos tarpplanetinio transporto sistemos planus. Pagal juos, kompanija finansuos ir kurs erdvėlaivius bei kitas sistemas, galinčias gabenti krovinius ir astronautus į kitas planetas.Liveblog: Elon Musk has revealed the Interplanetary Transport System 

2017 m. E. Musk pranešė, kad turi dviejų žmonių užsakymus „Dragon“ raketa juos nugabenti į Mėnulio orbitą bei grįžti į Žemę. Buvo planuojama tai atlikti 2018 m. Sėkmės atveju tai būtų buvęs pirmasis Mėnulio turizmo atvejis.SpaceX to send two people around the moon who paid for a 2018 private mission

2019 m. kovo 2 d. įvyko demonstracinis bepilotis daugkartinio naudojimo laivo „Dragon 2“ skrydis į TKS.

2019 m. gegužės 24 d. bendrovės raketa „Falcon 9“ į orbitą iškėlė pirmuosius 60 palydovų kuriamam palydovinio interneto palydovų tinklui „Starlink“.

2020 m. gegužės 30 d. įvyko pirmasis pilotuojamas daugkartinio naudojimo laivo „Dragon 2“ skrydis į TKS. Astronautai Bobas Behnkenas ir Dougas Hurley 15:22 val. vietos laiku pakilo iš Kenedžio kosminių tyrimų centrohttps://www.lrt.lt/naujienos/mokslas-ir-it/11/1183324/spacex-sloves-valanda-raketa-su-dvieju-jav-astronautu-igula-pradejo-istorini-skrydi.

2021 m. balandžio 16 d. NASA pasirinko „SpaceX“ išsilaipinimo Mėnulyje misijai. 2,9 mlrd. JAV dolerių vertės sutartyje numatytas kosminio laivo „Starship“ prototipas, kurio bandymai šiuo metu atliekami „SpaceX“ objekte pietų Teksase.

 Šaltiniai 

Kategorija:JAV įmonės
Kategorija:Astronomijos organizacijos